section_heading: V-dan
paragraph_text: Golemi uspjeh "Vagininih monologa" ponukao je Eve Ensler da organizira v-dan jednom godišnje i to na Valentinovo 14. veljače. Na taj dan aktivistkinje i aktivisti za ženska ljudska prava obilježavaju ga diljem svijeta javnim suprotstavljanjem nasilju, čitaju se "Vaginini monolozi", skuplja se novac, ponekad se dijeli besplatni vegetarijanski obrok, od aktivista se očekuje da na odjeći imaju crveni detalj. "V" u v-danu stoji za pobjedu (eng. Victory), Valentinovo i vaginu.